CELEX: 32009R0834
Language: bg
Date: 2009-09-11 00:00:00
Title: Регламент (ЕО) № 834/2009 на Комисията от 11 септември 2009 година за прилагане, по отношение на докладите за качеството, на Регламент (ЕО) № 716/2007 на Европейския парламент и на Съвета от 20 юни 2007 година относно статистиката на Общността за структурата и дейността на предприятията с чуждестранен контрол (Текст от значение за ЕИП)

12.9.2009   
            
            
               BG
            
            
               Официален вестник на Европейския съюз
            
            
               L 241/3
            
         
      РЕГЛАМЕНТ (ЕО) № 834/2009 на Комисията
   от 11 септември 2009 година
   за прилагане, по отношение на докладите за качеството, на Регламент (ЕО) № 716/2007 на Европейския парламент и на Съвета от 20 юни 2007 година относно статистиката на Общността за структурата и дейността на предприятията с чуждестранен контрол
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 716/2007 на Европейския парламент и на Съвета от 20 юни 2007 година относно статистиката на Общността за структурата и дейността на предприятията с чуждестранен контрол (1), и по-специално член 6, параграф 3 от него,
   като има предвид, че:
   
               (1)
            
            
               Регламент (ЕО) № 716/2007 установява обща рамка за систематично изготвяне на статистика на Общността за структурата и дейността на предприятията с чуждестранен контрол.
            
         
               (2)
            
            
               Необходимо е да се приемат мерките за прилагане, що се касае до определението на общите стандарти за качество и съдържанието и периодичността на докладите за качеството.
            
         
               (3)
            
            
               Необходимо е да се определят качествените измерения, приложими към докладите за качеството.
            
         
               (4)
            
            
               Мерките, предвидени в настоящия регламент, са в съответствие със становището на Статистическия програмен комитет,
            
         ПРИЕ НАСТОЯЩИЯ РЕГЛАМЕНТ:
   Член 1
   Докладите за качеството, посочени в член 6, параграф 2 от Регламент (ЕО) № 716/2007, се изготвят от държавите-членки в съответствие с правилата, заложени в приложението към настоящия регламент.
   Член 2
   Първият доклад за качеството се изготвя за данните относно референтната 2007 г. и се предава до 28 февруари 2010 г.
   Впоследствие държавите-членки предоставят доклади за качеството за всяка референтна година в рамките на 26 месеца след края на референтната година.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 11 септември 2009 година.
      
         
            За Комисията
         
         Joaquín ALMUNIA
         
         
            Член на Комисията
         
      
   
   
      (1)  ОВ L 171, 29.6.2007 г., стр. 17.
   
      ПРИЛОЖЕНИЕ
      
         ИЗИСКВАНИЯ КЪМ ДОКЛАДИТЕ ЗА КАЧЕСТВОТО
      
      1.   ВЪВЕДЕНИЕ
      Докладът за качеството съдържа както количествени, така и качествени показатели за качеството на данните. Комисията (Евростат) предоставя резултатите за тези количествени показатели, които могат да бъдат изчислени въз основа на данните, предоставени от държавите-членки. Държавите-членки ги тълкуват и коментират в светлината на своята методология на събиране на данни и предоставят останалите количествени показатели, както и информация за качеството.
      2.   СРОК
      Всяка година, в рамките на 24 месеца след края на референтната година (до края на декември), Комисията предоставя на държавите-членки проект на документи за доклади за качеството, предварително попълнени частично с повечето количествени показатели, и друга информация, която е на разположение на Комисията (Евростат).
      Всяка година, в рамките на 26 месеца след края на референтната година (до края на февруари), държавите-членки предоставят на Комисията (Евростат) попълнените доклади за качеството.
      3.   КАЧЕСТВЕНИ КРИТЕРИИ
      Предадените от държавите-членки данни се оценяват съгласно следните качествени критерии:
      
                  3.1.
               
               
                  „относимост“ се отнася до степента, в която статистиката отговаря на настоящите и потенциални нужди на ползвателите;
               
            
                  3.2.
               
               
                  „точност“ се отнася до близостта на прогнозите до неизвестните действителни стойности;
               
            
                  3.3.
               
               
                  „съгласуваност“ се отнася до пригодността на данните да бъдат надеждно съчетавани по различни начини и за различни цели;
               
            
                  3.4.
               
               
                  „съпоставимост“ се отнася до измерването на въздействието на различията в приложените статистически понятия, средства и процедури за измерване, когато се сравняват статистически данни от различни географски области, секторни области или в течение на времето;
               
            
                  3.5.
               
               
                  „актуалност“ се отнася до периода от време между предоставянето на информацията и събитието или явлението, което тя описва;
               
            
                  3.6.
               
               
                  „навременност“ се отнася до периода от време между датата на предаването на данните и целевата дата (датата, до която данните е трябвало да бъдат представени);
               
            
                  3.7.
               
               
                  „достъпност“ и „яснота“ се отнасят до условията за получаване, използване и тълкуване на данни от ползвателите.